|  |  |
| --- | --- |
| ***Δ/νση:*** Διοικητήριο Περιφέρειας Ιονίων Νήσων, Πλατεία Βαλλιάνου, Αργοστόλι, Τ.Κ. 28100 ***Τηλ:*** 26713 60570***Fax:*** 26710 28462**Url:** [www.ionianlag.gr](http://www.ionianlag.gr) ***Mail:*** ionianlag@gmail.com | Αργοστόλι, 27/01/2025 |
|  |
|  |

##

## Ανακοίνωση - Πρόσκληση εκδήλωσης ενδιαφέροντος συμμετοχής παραγωγών και επιχειρηματιών της περιοχής της Κεφαλλονιάς και Ιθάκης (περιοχή παρέμβασης της ΟΤΔ Δίκτυο Συνεργασίας Κεφαλλονιάς και Ιθάκης) σε έκθεση παρουσίασης τοπικών προϊόντων και γεύσεων

Το Δίκτυο Συνεργασίας Κεφαλλονιάς και Ιθάκης, σε συνεργασία με τους εταίρους του Σχεδίου Διατοπικής Συνεργασίας με τίτλο «Γεύσεις Ελλήνων εκλεκτές ΙΙ: Ελληνικός γαστρονομικός πολιτισμός» του τοπικού προγράμματος LEADER/CLLD, υπομέτρο 19.3 του Μέτρου 19 του ΠΑΑ 2014-2020, διοργανώνει την έκθεση τοπικών προϊόντων και γεύσεων που θα πραγματοποιηθεί ανά περιφέρεια τα Σαββατοκύριακα του Μαΐου στην Κεντρική Αγορά Τροφίμων στο Ρέντη/ Πτέρυγα Καταναλωτή.

Στην Κεντρική Λαχαναγορά Αθηνών, το σημείο συνάντησης των ελληνικών προϊόντων, εξερευνούμε για όλο τον μήνα Μάιο τον ελληνικό γαστρονομικό πολιτισμό, μέσα από μία νέα προσπάθεια διαχρονικής προσέγγισης του ελληνικού πλούτου των γεύσεων, με γευσιγνωσίες, γνωριμία με τις περιοχές και τους παραγωγούς της υπαίθρου, chef, ημερίδες, εκπαιδευτικά εργαστήρια, συνέδριο και πολλά ακόμα, σε ένα μεγάλο σύγχρονο συμπόσιο γαστρονομικού πολιτισμού.

Η περιοχή της Κεφαλλονιάς και Ιθάκης θα παρουσιαστεί κυρίως Σάββατο 3 & Κυριακή 4 Μαΐου 2025.

Η αγορά του καταναλωτή λειτουργεί εντός του ΟΚΑΑ (Οργανισμός Κεντρικών Αγορών και Αλιείας) και τα Σαββατοκύριακα συγκεντρώνει χιλιάδες επισκέπτες – καταναλωτές.

Στο περιθώριο της έκθεσης θα οργανωθούν δράσεις γαστρονομίας και γευσιγνωσίας που θα πλαισιωθούν

από μουσικές εκδηλώσεις και αφιερώματα, ενώ στο κλείσιμο της Έκθεσης θα διοργανωθεί συνέδριο για

την ανάδειξη του πλούτου της ελληνικής υπαίθρου, την παρουσίαση των αποτελεσμάτων του έργου,

των δικτυώσεων – συνεργασιών που επιτεύχθηκαν με την προβολή καλών πρακτικών βιώσιμης

ανάπτυξης.

Στην έκθεση καλούνται να συμμετάσχουν παραγωγοί, αγρότες και επιχειρηματίες (στον τομέα της γαστρονομίας, του τουρισμού και της μεταποίησης) που δραστηριοποιούνται στην περιοχή της Κεφαλλονιάς και Ιθάκης (περιοχή παρέμβασης της ΟΤΔ Δίκτυο Συνεργασίας Κεφαλλονιάς και Ιθάκης) είτε δια ζώσης, είτε υβριδικά (μέσω διαδικτύου ή μέσω ψηφιακής παρουσίας σε διαμορφωμένη πλατφόρμα), είτε αποστέλλοντας τα προϊόντα τους.

Κατά τη διάρκεια της έκθεσης, οι συμμετέχοντες θα έχουν την ευκαιρία:

* να εκθέσουν τα προϊόντα τους σε διαμορφωμένα εκθετήρια
* να συμμετέχουν σε θεματικές εκδηλώσεις/ εργαστήρια / εκπαιδευτικά σεμινάρια
* να αναπτύξουν νέες συνεργασίες
* να προβάλλουν τα προϊόντα τους στο ευρύ κοινό και σε οργανωμένες ομάδες καταναλωτών
* να συμμετάσχουν σε διαδικτυακά σεμινάρια που θα διοργανωθούν πριν τη διεξαγωγή της εκδήλωσης, σχετικά με θέματα όπως ο αγροτουρισμός, τα πολυλειτουργικά αγροκτήματα και η βιώσιμη αγροδιατροφή.

Η συμμετοχή των παραγωγών (5-10 από κάθε περιοχή), οι οποίοι προσκαλούνται να συμμετέχουν στη δράση γαστρονομίας είναι δωρεάν. Οι δαπάνες μετακίνησης των παραγωγών που επιθυμούν να συμμετάσχουν δια ζώσης, βαρύνουν τους ιδίους.

Η αποστολή των δειγμάτων για τη δράση δύναται να γίνει σε συνεννόηση με τον ανάδοχο της δράσης, όπου στη μεταξύ τους επικοινωνία θα εξεταστούν και περαιτέρω τρόποι συνεργασίας με το δίκτυο open farm, ανεξάρτητα από το σχέδιο δράσης.

Εκδήλωση ενδιαφέροντος έως την Δευτέρα 03/02/2025 με αποστολή στο e-mail: ionianlag@gmail.com με συμπληρωμένη την φόρμα καταγραφής όπου θα καταγράφονται τα στοιχεία που βαθμολογούνται σύμφωνα με τον παρακάτω πίνακα.

|  |
| --- |
| ΔΙΚΤΥΟ ΣΥΝΕΡΓΑΣΙΑΣ ΚΕΦΑΛΛΟΝΙΑΣ ΚΑΙ ΙΘΑΚΗΣ |
| ΣΧΕΔΙΟ ΔΙΑΤΟΠΙΚΗΣ ΣΥΝΕΡΓΑΣΙΑΣ «Γεύσεις Ελλήνων εκλεκτές ΙΙ: Ελληνικός γαστρονομικός πολιτισμός»  |
| Στοιχεία\_ κριτήρια επιλογής επιχειρηματιών παραγωγών, αγροτών και επιχειρηματιών |
| ΚΡΙΤΗΡΙΑ | ΒΑΘΜΟΛΟΓΙΑ |
| 1 | ΚΛΑΣΗ ΗΛΙΚΙΑΣ | Έως 40 ετών | 10 |
| Πάνω από 40 ετών | 5 |
| 2 | Πιστοποιήσεις & Τυποποίηση | ΝΑΙ | 15 |
| ΟΧΙ | 0 |
| 3 | Βιολογική Καλλιέργεια | ΝΑΙ | 15 |
| ΟΧΙ | 0 |
| 4 | Περιβαλλοντική Βιωσιμότητα, Χρήση φιλικών προς το περιβάλλον υλικών και μεθόδων | ΝΑΙ | 10 |
| ΟΧΙ | 0 |
| 5 | Συνεργασίες: Ενεργή συμμετοχή σε συνεργατικά σχήματα ή συνεταιρισμούς | ΝΑΙ | 10 |
| ΟΧΙ | 0 |
| 6 | Ευκρινής Ετικέτα: Αναλυτικές πληροφορίες για συστατικά, προέλευση και ημερομηνίες | ΝΑΙ | 10 |
| ΟΧΙ | 0 |
| 7 | Εξωστρέφεια: Συμμετοχή σε δράσεις προβολής, ενεργή προώθηση του προϊόντος | ΝΑΙ | 10 |
| ΟΧΙ | 0 |
| 8 | Δικαιούχος του Τοπικού Προγράμματος LEADER/CLLD | NAI | 20 |
| OXI | 0 |

Λόγω των περιορισμένων θέσεων, η τελική επιλογή των επιχειρηματιών και αγροτών που θα συμμετάσχουν στην έκθεση θα γίνει βάσει κριτηρίων και της συνολικής βαθμολογίας που θα συγκεντρώσουν, μετά τη συμπλήρωση του παραπάνω πίνακα, καθώς και των επισυναπτόμενων -κατά περίπτωση- δηλώσεων καταγραφής ενδιαφέροντος και την προσκόμιση εγγράφων που μπορεί να ζητηθούν.

Πληροφορίες: Κοψαχείλης Αλέξανδρος, τηλ. 2671360570

Για το ΔΙΚΤΥΟ ΣΥΝΕΡΓΑΣΙΑΣ ΚΕΦΑΛΛΟΝΙΑΣ ΚΑΙ ΙΘΑΚΗΣ

Ο ΠΡΟΕΔΡΟΣ

ΔΙΟΝΥΣΙΟΣ ΜΙΝΕΤΟΣ